PIIBEL ARMSAKS
Meil on käimas sari "Piibel ja 10 käsku".
Järgmiseks peaks olema Piibli seitsmes ja katekismuse kuues käsk
"Sa ei tohi abielu rikkuda!",
aga kuna vastavaid "Piibel armsaks" osi on vaid kaheksa,
siis olen selle jätnud ootama paremaid aegu.
Kui sügisel on võimalus, siis käsitlen seda käsku.
Selle asemel vaatame nüüd Piibli 8. ja katekismuse 7. käsku,
mis räägib omandist. "Sa ei tohi varastada!"
Mõtlesin, et televaatajate hulgas on palju selliseid, kes mõtlevad,
et mina ei ole varastanud.
Aga uurime seda käsku lähemalt.
Kas teate, et 12% maailma elanikest sööb 60% maailma toidust?
Sina, sõber, kuulud selle 12% hulka.
Ülekaalulisi läänemaade inimesi on sama palju kui alatoidetud
kolmanda maailma inimesi.
Mida ajalugu ütleb meie ajastu kohta?
Ühed võitlevad rasvumise vastu,
teised saavad kõhu täis üliharva, kui üldse kunagi.
Iga päev sureb maailmas tuhandeid inimesi nälga.
Kas see on õige?
Kui vaadata lähemalt kodumaad, siis kui palju on juurde tulnud
poevargaid?
Piirid minu ja sinu omandi vahel on hägustumas.
Soome on kiidelnud ja on uhke selle üle,
et Soome on kõige vähem korrupeerunud riikide hulgas.
???
Aga ka see olukord on minemas halvemuse poole?
Kas liigub ebamäärast raha?
Kui mingi riik muutub korrumpeerunuks,
siis pole selle järel seal mingit õigust.
See, et meil on siin hea olnud, et pole olnud vaja nälga surra,
on paljuski põhjustatud ristiusu poolt.
Kristlik usk on meile õpetanud, mis on minu oma ja mis teise oma.
Ka seda, et minu oma pole ainult minu oma.
Jeesus rääkis tähendamissõnad talentidest,
mida pidi hästi investeerima; ütles, et me oleme vastutavad selle eest,
mida oleme saanud. Mitte vaid selleks, et mu perel läheks hästi,
vaid et maailmas poleks üldse nälga.
Sinna peaksime pürgima.
Kui Jumal lõi maailma, siis Ta andis meile nn kapitali.
Seda kapitali peab nüüd kasutama nii, et kõik saaksid sellest osa.
Ja et me ei hävitaks seda kapitali, seda loodut.
Inimene pole teinud mitte midagi selleks, et see materjal tekkis.
Ei ole loonud energiat, vaid muutnud materiaalse energiaks.
Kõik saadi valminuna, kõik geenid saadi valminuna.
Inimesele anti juhised, kuidas seda kasutada nii,
et see maailm toodaks kasumit. Et sellest saaks elada.
Kui Jumal ütles, et maailma tuleb harida, siis samal ajal ütles Ta ka,
et seda tuleb ka hoida. Loodut tuleb hoida.
Millal hakkas loodu hoidmine minema allamäge?
Siis, kui 1800ndatel tuli suur tööstuslik revolutsioon.
Sel ajal loobuti Piiblist ja hakati uskuma ainult evolutsiooniteooriat,
nii et Jumalat ei olnud enam vaja.
Samal ajal hakkas inimene hävitama loodust.
Jumala tahte järgmine, inimese moraalne ja looduse olukord
kulgevad Piiblis käsikäes.
Kui inimene muutub moraalituks, siis loodu kannatab.
Piiblis on raha kasutamise põhimõte järgmine:
"Kes on ustav piskus, on ustav ka paljus,
ja kes on ülekohtune piskus, on ülekohtune ka paljus."
See on kirjas Luuka 16:10
Sõbrad, meie ausust ei testita siis, kui meil on 10 000 eurot.
Kas varastan või ei? See algab siis, kui meil on 1 euro.
Kui see euro pole minu oma.
Või see algab tööleminekust ja sellest, kas ma teen seal seda,
mille eest mulle palka makstakse või saadan seal E-kirju
ja teen erakõnesid jms, kasutades tööaega vääralt.
"Kes on ustav piskus, on ustav ka paljus,"
Kes ei oska olla aus neis väikestes asjades, ei ole seda ka siis,
kui tal on 10 000 eurot teise inimese raha.
Jeesus ütles karmid sõnad: "Me ei või teenida kahte isandat"
"Te ei saa orjata Jumalat ja mammonat!"
Elus ei saa olla kahte peaeesmärki: ma rikastun ja üritan olla usklik.
Üks neist peab olema see peamine.
Jumala austamine või pangaarve.
Meie Isa palves õpetas Jeesus, et me paluksime igapäevast leiba
ja usuksime, et see meile ka antakse.
Küllap ma tean, et seda saadet vaatab keegi pensionär,
kellel on liiga vähe raha.
Seegi on häbiasi Soome riigile.
Et pensionid on liiga väikesed.
Jeesus tõotas: "Ärge muretsege oma hinge pärast, mida süüa,
ega oma ihu pärast, millega riietuda!
Pange tähele taeva linde: teie taevane Isa toidab neid.
Eks teie ole enam väärt kui nemad? Ärge siis hakake muretsema
homse pärast, sest küll homne päev muretseb ise enese eest!"
Igale päevale piisab oma vaevast." (Mt 6. ptk)
Siin ütleb Jeesus sulle, kes sa hädaldad oma rahaasjade pärast:
"Ma kannan hoolt su eest nagu lindude ja lillede eest."
Kui palju kergem oleks me elu seda uskudes.
Kui südames on tugev usk mammonasse,
et seda peab olema piisavalt kuni surmani.
Piiblis on pilt sellest, kuidas rikas oli uhke oma elu üle.
Kindlasti tuleb kiita Jumalat kõige eest, mis meil on.
Hoiatus on sellise rikkuse eest, mis kahjustab meie usuelu.
Vaene hüüab Jeesust appi, rikas saab ilma hakkama.
Mõtleme veel sellele, kes on Piibli mõistes vargad.
Varas on kindlasti see, kes võtab enesele midagi teise omast:
raha või asju. Aga ka see, kes ei maksa makse
ega teisi nõutud makse, nagu telerimaks Soomes.
"Andke nüüd keisrile keisri oma tagasi".
Andke igaühele see, mis temale kuulub: kelle maksud, sellele maksud;
kelle tollimaks, sellele tollimaks.
Eri asi on muidugi see, kas maksud on õiguskohased.
Aga selle vastu tuleb võidelda seaduslikul viisil.
Kristlane ei saa kasutada ebaseaduslikku tööjõudu
ega kopeerida arvutiprogramme.
Kristlane kaupleb nii, et ta võtab maja ja auto eest ausat hinda,
sellist, mida asi on väärt. Ta ei püüa teisele puru silma ajada.
Tahaksin siinkohal öelda mõne sõna ka kümnise kohta.
Vanas Testamendis määrati kümnised selle jaoks,
et leviidid ja preestrid saaksid palka.
Jeesus ei kuulutanud kümnist kohustuslikuks.
Ta ka ei keelanud seda.
Küllap me mõistame, et kui kristlased ei anna omast taskust
Jumala Kuningriigi tööks: sise- ja välismaise misjonitöö jaoks,
siis selle maa ristiusul läheb halvasti.
Siis ei saa me enam rahvakirikus loota sellele, et kui kirikul on varusid,
siis küll see kirik kasvatab me lapsed kristlasteks.
Me vajame seda sisemisjoniks.
Ka koguduste jumalateenistusteks.
Minu arvates on aus see, kui igaüks vaatab, kui palju ta palka
kätte saab ja siis sellest maksab kümnise või soovi korral rohkemgi.
Siis saavad misjonitöö kaudu ka vaesed oma osa.
Sõber, kas sina annad omast?
Piibel ütleb, et Jumal armastab rõõmsat andjat.
Olen näinud misjonipõllul seda, et kui näiteks Aafrika kristlastel pole raha,
siis nad annavad korjanduse ajal kas maisi või vilja
ja söövad selle võrra ise vähem või kasvõi kana.
Kui aafriklased suudavad maksta kümnist, siis kas me ei suuda?
Millest tuleb andmise motiiv?
Jumal armastab rõõmsat andjat.
Jumal ei taha, et me annaksime pika hambaga ja oleksime pahurad.
Muudkui tuleb anda...
Motiiv tuleb evangeeliumist. See tuleb sellest, et ma tean,
et olen andeks saanud oma kõva südame patud:
ahnuse ja mammona teenimise.
Kui mina olen selle andeks saanud,
siis sellest tuleb rõõmus süda ja ma tahan, et teisedki teaksid,
et on olemas Jeesus, kes annab patte andeks.
Selleks on vaja nii kodumaist kui välismaist tööd.
Jeesus hankis meile aarded Taevasse.
Ta loobuse Enese aardest: Isa armastusest ja tuli siia Maa peale
meile varandust tooma.
Nüüd loen teile, mil moel Jeesus mõisteti süüdi ja karistati
kaheksanda käsu mittetäitmise tõttu.
Jeesust peeti kurjategijaks ja röövliks. Mt 26:55
"Kas te olete nagu teeröövli kallale tulnud mõõkade ja nuiadega
mind kinni võtma?" - nii ütles Jeesus vangistamise hetkel.
Teda koheldi kui röövlit.
Jeesus kannatas nagu röövel, Teda arvati varaste jõuku
ja Ta suri ristil ihualasti kahe röövli vahel.
Seda selleks, et Jeesus võiks teha ausa vahetuskauba varaste pärast.
Võtta meie ebaausus ja isekus oma süüks
ja anda meile vahetuskaubaks oma õigsus.
Muidu pole meil mingit võimalust pääseda Taevasse.
Palvetame.
Tänan, Jeesus, et oled täitnud ka seaduse käsu "Ära varasta".
Kui Taevane Isa meid vaatab, siis näeb Ta Sinu õigsust,
mitte meie patte. Tänu sulle, Jeesus, selle eest. Aamen.
Lisainfo: www.ilosanomapiiri.fi
Tõlge: Merle Sibola